MINT ดีด 2% โบรกปรับกำไรปี 66 ขึ้น 28% รับยอดเข้าพักพุ่ง เคาะเป้า 44.60 บ.
MINT ดีด 2% โบรกแนะนำราคาเป้าหมาย 44.60 บ. ปรับกำไรหลักปี 66 ขึ้น 28% รับท่องเที่ยวขาขึ้น ยอดเข้าพักสูง
MINT ดีด 2% โบรกแนะนำราคาเป้าหมาย 44.60 บ. ปรับกำไรหลักปี 66 ขึ้น 28% รับท่องเที่ยวขาขึ้น ยอดเข้าพักสูง
15 มี.ค. 2566

ผู้สื่อข่าวรายงานว่า วันนี้ (15 มี.ค.66) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 12:03 น. อยู่ที่ระดับ 31.75 บาท บวก 0.75 บาท หรือ 2.42% สูงสุดที่ระดับ 32.25 บาท ต่ำสุดที่ระดับ 31.25 บาท ด้วยมูลค่าการซื้อขาย 437.12 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า ทางฝ่ายวิจัยปรับกำไรหลักปี 66-67 ขึ้น 28%, 24% ตามลำดับ จากอุตสาหกรรมท่องเที่ยวทั่วโลกกำลังอยู่ในแนวโน้มขาขึ้น อัตราการเข้าพักสูง ผสานต้นทุนราคาก๊าซลดลงต่อเนื่องในยุโรปหนุน EBITDA margin เพิ่มขึ้น และ อัตราภาษีคาดลดลงสู่ 10% แนะนำราคาเป้าหมาย 44.60 บาท